Cu ocazia zborurilor de fotografiere naturalistică, a venit momentul ca unele arii mai interesante ale Carpaților Orientali să fie rând pe rând abordate. Parcul Natural Defileul Mureșului Superior este o zonă în care am mai făcut câteva frumoase ture de fotografiere la nivelul solului (link la finalul acestei postări), așa că știam ce și unde este și evident simțeam nevoia de a face și ceva imagini din zbor. Până acum nu a fost timp și energie… și nici resurse de alte feluri pentru o abordare mai serioasă a acestui subiect, doar așa în trecere am făcut ceea ce timpul de zbor a permis. Au rezultat 23 de imagini care sunt un fel de introducere în fotografierea din zbor a acestei zone. Există planuri care se conturează cu încetul, pentru a crea ceva mult mai semnificativ în această arie… dar de la dorințe la realizare calea nu este niciodată foarte simplă. Vom vedea în 2015, dar eu cred că o să fie bine. Știu foarte bine ce și cum ar trebui să se facă, să vedem cum se aliniază condițiile pentru a transpune ideile în Imagine.

© dr. Peter Lengyel

PS. O descriere a aspectelor naturalistice precum și 47 de imagini fotografiate de la nivelul solului în Parcul Natural Defileul Mureșului Superior se pot vedea la:

https://peterlengyel.wordpress.com/2012/02/21/parcul-natural-defileul-muresului-superior/

to share or not to share?